Jelaskan Keluaran dan sambutan dari Phoenix Bangkit dalam bahasa melayu

Phoenix Bangkit dikeluarkan pada 12 Jun 2001 dan menjadi kejayaan komersial apabila ia berjaya terjual sebanyak 15,000 unit. Jualan album ini kemudian meningkat kepada 35,000 pada November 2001. Antara lagu-lagu yang dikeluarkan sebagai single ialah "Raikan Cinta", "Masirah" dan "Phoenix Bangkit Dari Abu".

Menulis untuk Utusan Malaysia, Ku Seman Ku Hussain menganggap album ini sebagai sebuah "karya unggul M. Nasir dan merupakan sebuah interpretasi kesinambungan budaya antara Nusantara dan Timur Tengah". Huzz, juga dari akhbar sama memberi penarafan lima bintang dalam senarai gred A untuk album ini. Dalam ulasan retrospektif beliau untuk Berita Harian, Roslen Fadzil berkata: "Phoenix Bangkit bertaraf dunia dan patut sangat diletakkan sebaris album lain dalam rak artis world music di gedung hiburan".

Untuk mempromosikan album ini, M. Nasir mengadakan Konsert Phoenix Bangkit yang pada mulanya berlangsung pada 5 Oktober 2001 di Suntex City, Singapura, bagaimanapun ia diadakan pada 21 Oktober akibat masalah kesihatan yang dihadapinya. Dalam konsertnya ini, beliau menyampaikan lagu-lagu yang dimuatkan dalam Phoenix Bangkit. Konsert ini telah dihadiri seramai 3,000 penonton.